text: Венец в памет на Васил Левски положиха областният управител Станимир Парашкевов и заместникът му Валери Симеонов - Областна администрация Търговище
  Венец в памет на Васил Левски положиха областният управител Станимир Парашкевов и заместникът му Валери Симеонов
  неделя 18 юли 2021 - 11:57:23
  България скланя глава в памет на революционера Васил Левски. Днес, 18.07.2021 г., се навършват 184 години от рождението на Апостола на българската свобода. По този повод областният управител на област Търговище Станимир Парашкевов и неговият заместник Валери Симеонов положиха венец пред барелефа на Левски на централната улица в гр. Търговище, носеща неговото име.
  Васил Иванов Кунчев е роден на 18 юли 1837 година в гр. Карлово. В краткия си житейски път той действа активно за освобождаване на страната от османско иго, като увлича за каузата десетки други родолюбци-революционери.
  През днешния ден представители на държавната и местната власт, културни институции, обществени организации и граждани засвидетелстваха почит и преклонение пред величието на личността и делото на Васил Левски, поднасяйки цветя пред лика на Апостола.